RO
17.4.2023
Jurnalul Oficial al Uniunii Europene
C 134/21
Acțiune introdusă la 2 martie 2023 – Konings/EUIPO – Manuel Busto Amandi, (MAY GOLD) (Cauza T-112/23) (2023/C 134/28) Limba în care a fost formulată acțiunea: engleza Părțile Reclamantă: Konings NV (Zonhoven, Belgia) (reprezentanți: K. Neefs, S. de Potter și T. Baetens, avocați) Pârât: Oficiul Uniunii Europene pentru Proprietate Intelectuală (EUIPO) Cealaltă parte din procedura care s-a aflat pe rolul camerei de recurs: Manuel Busto Amandi, SA (Villaviciosa, Spania)
Datele privind procedura în fața EUIPO Titularul mărcii în litigiu: cealaltă parte din procedura care s-a aflat pe rolul camerei de recurs Marca în litigiu: marca Uniunii Europene verbală MAY GOLD – Marca Uniunii Europene nr.
9 103 268 Procedura care s-a aflat pe rolul EUIPO: procedură de declarare a nulității Decizia atacată: Decizia Camerei a patra de recurs a EUIPO din 28 noiembrie 2022 în cauza R 1778/2021-4
Concluziile Reclamanta solicită Tribunalului: — anularea deciziei atacate în măsura în care aceasta a confirmat decizia diviziei de anulare privind respingerea căii de atac formulate de reclamantă având ca obiect decăderea din drepturile asupra mărcii pentru „Băuturi nealcoolice, respectiv băuturi carbogazoase, nealcoolice, din fructe; băuturi de fructe și sucuri”, care sunt produse din clasa 32 în sensul Aranjamentului de la Nisa; — obligarea EUIPO la plata cheltuielilor de judecată sau, cu titlu subsidiar, în cazul în care cealaltă parte intervine în procedură, obligarea în comun a celeilalte părți și a EUIPO la plata cheltuielilor de judecată efectuate de reclamantă.
Motivele invocate — Încălcarea articolului 41 alineatul (2) litera (c) din Carta drepturilor fundamentale a Uniunii Europene (denumită în continuare „carta”), precum și a articolului 18, a articolului 58 alineatul (1) litera (a) și a articolului 94 din Regulamentul (UE) 2017/1001 al Parlamentului European și al Consiliului; — Încălcarea articolului 41 alineatul (2) litera (a) din cartă, a articolului 70 alineatul (2) și a articolului 94 alineatul (1) din Regulamentul (UE) 2017/1001 al Parlamentului European și al Consiliului, precum și a articolului 26 alineatul (1) din Regulamentul delegat (UE) 2018/625 al Comisiei; — Încălcarea articolului 18, a articolului 58 alineatul (1) litera (a) și a articolului 94 din Regulamentul (UE) 2017/1001 al Parlamentului European și al Consiliului, precum și a articolului 55 alineatul (1) din Regulamentul delegat (UE) 2018/625 al Comisiei.
Acțiune introdusă la 3 martie 2023 – Kantstraße Paris Bar/EUIPO – Superstudio21 (Bar Paris) (Cauza T-117/23) (2023/C 134/29) Limba în care a fost formulată acțiunea: germana Părțile Reclamantă: Kantstraße Paris Bar GmbH (Berlin, Germania) (reprezentanți: U. Hildebrandt și A. Wulff, avocați)